17/09/2012 | Administración LocalMunicipal
Porto do Son
Aprobación definitiva da Ordenanza fiscal reguladora da taxa sobre ocupación de terreos públicos con valos, puntais, estadas, grúas e instalacións análogas

ANUNCIO Ao abeiro do disposto no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro da Ordenanza reguladora do desenvolvemento de actividades e servizos no Concello de Porto do Son, unha vez que se elevou a definitivo o acordo de aprobación inicial, e que é do seguinte teor literal: “ORDENANZA FISCAL REGULADORA DA TAXA SOBRE OCUPACIÓN DE TERREOS PÚBLICOS CON VALOS, PUNTAIS, ESTADAS, GRÚAS E INSTALACIÓNS ANÁLOGAS ÍNDICE EXPOSICIÓN DE MOTIVOS ARTIGO 1: FUNDAMENTO E NATUREZA ARTIGO 2: FEITO IMPOÑIBLE ARTIGO 3: SUXEITO PASIVO ARTIGO 4: RESPONSABLES ARTIGO 5: COTA TRIBUTARIA ARTIGO 6: DEVENGO ARTIGO 7: NORMAS DE XESTIÓN ARTIGO 8: INFRACCIÓNS E SANCIÓNS DISPOSICIÓN DERROGATORIA DISPOSICIÓN FINAL EXPOSICIÓN DE MOTIVOS O Concello de Porto do Son conta na actualidade con unha Ordenanza fiscal cuxo obxecto é o que a continuación se describe: – Ordenanza reguladora da taxa por ocupación dos terreos de uso público con valos, puntais, asnelos, estadas, grúas e outras instalacións análogas; publicada no BOP n.º 297 de 29/12/1998. Despois de 14 anos dende a entrada en vigor desta ordenanza, coa presente pretende adaptarse a súa regulación ás necesidades actuais do Concello de Porto do Son; do mesmo xeito que acometer unha actualización das contías das taxas. ARTIGO 1.–FUDAMENTO E NATUREZA. No uso das facultades concedidas polos artigos 133.2 e 142 da Constitución Española e polo artigo 106 da Lei 7/1985, do 2 de abril, reguladora das bases do réxime local (LRBRL); así como de conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL), o Concello de Porto do Son establece unha taxa que ten por obxecto a utilización privativa ou aproveito especial por: – Ocupación de terreos públicos con valos, puntais, estadas, grúas e outras instalacións análogas. ARTIGO 2.–FEITO IMPOÑIBLE. Constitúe o feito impoñible da taxa a concesión polo Concello, previa solicitude formulada polo suexito pasivo, da utilización privativa e aproveitamento especial, mediante: – Ocupación de terreos públicos con valos, puntais, estadas, grúas e outras instalacións análogas. ARTIGO 3.–SUXEITO PASIVO. Son suxeitos pasivos, as persoas físicas ou xurídicas e as entidades ás que se refire o artigo 35.4 da Lei xeral tributaria: 1.–No favor de quen se outorguen as licenzas.2.–Quen se beneficie da utilización privativa e aproveitamento especial, se procedese sen a oportuna autorización. Terán a condición de sustitutos do contribuínte os propietarios das fincas/locais beneficiarios da utilización privativa ou aproveitamento especial. ARTIGO 4.–RESPONSABLES.1.–Responderán solidariamente das obrigas tributarias do suxeito pasivo as persoas físicas ou xurídicas ás que se refiren o artigo 42 da Lei xeral tributaria.2.–Serán responsables subsidiarios da débeda tributaria as persoas ou entidades que se recollen no artigo 43 da Lei xeral tributaria e co alcance sinalado en dito artigo. ARTIGO 5.–COTA TRIBUTARIA. A cota tributaria da taxa regulada nesta ordenanza será a seguinte: 1.–Epígrafe 1. Tarifa diaria: 0,10 €/metro cadrado, cun mínimo de 30,00 €. 2.–Epígrafe 2. Tarifa mensual: 3,00 €/metro cadrado, cun mínimo de 30,00 €. 3.–Epígrafe 3. Tarifa anual: 25,00 €/metro cadrado, cun mínimo de 30,00 €. As tarifas de cada epígrafe aplicaranse a períodos completos (a tarifa anual, aplicarase ao ano completo e a tarifa mensual, a meses completos). Cando se solicite a licenza para un período temporal formado por varios períodos completos (p. ex.: un ano e seis meses), aplicarase a cada período completo a tarifa correspondente. ARTIGO 6.–VINDICACIÓN. A taxa vindicarase no momento de presentar a solicitude de licenza para a ocupación do dominio público ou ao inicio do aproveitamento, cando non se obtivese a licenza correspondente. ARTIGO 7.–NORMAS DE XESTIÓN.1.–As cantidades esixibles conforme ao artigo 5 liquidaranse por cada aproveitamento autorizado ou realizado e serán irreducibles polos períodos de tempo sinalados nos respectivos epígrafes.2.–As persoas interesadas na concesión de aproveitamentos regulados nesta ordenanza deberán solicitar a correpondente licenza e formular declaración dos metros cadrados a utilizar, acompañar un plano detallado do aproveitamento e da súa situación dentro do municipio, así como da duración do mesmo. Ao presentar a solicitude deberá efectuarse o depósito previo da taxa mediante a correspondente autoliquidación, de modo que non se tramitará o expediente para a concesión da licenza mentres non se efectúe este pagamento.3.–Unha vez realizada a comprobación polos servizos técnicos municipais da viabilidade da solicitude feita polo interesado, outorgarase a oportuna licenza e aprobarase unha liquidación, de acordo coas condicións da autorización. No caso de que a cota que resulte sexa inferior ao depósito previo autoliquidado, realizarase a devolución correspondente; en caso contrario, deberase notificar a débeda tributaria (cota tributaria deducido o depósito previo realizado), que será aboado nos prazos do artigo 62.2 da Lei xeral tributaria. No caso de denegarse a licenza, non procederá o cobro da taxa, polo que o Concello devolverá de oficio o importe do depósito previo.4.–Posibles desperfectos ocasionados pola ocupación de terreos públicos con valos, puntais, andamios e outras instalacións análogas: – Cando con ocasión destes aproveitamentos se producisen desperfectos no pavimento ou instalacións da vía pública, os titulares das licencias ou os obrigados ao pagamento quedarán suxeitos ao reintegro total dos gastos de reconstrucción e reparación de tales danos e ao depósito previo do seu importe ou reparar os prexuízos causados, que serán, en todo caso, independentes dos dereitos liquidados polos aproveitamentos realizados. – Cando o Concello, unha vez realizada a comprobación polos servizos técnicos municipais da viabilidade da solicitude feita polo interesado, outorgue a oportuna licenza para ocupación de terreos públicos con valos, puntais, andamios e outras instalacións análogas poderá esixir a constitución dunha garantía (que será determinada polos Servizos Técnicos Municipais) cando se presuma que pola natureza do aproveitamento poidan producirse desperfectos no pavimento ou instalacións da vía pública. Os tipos de garantía que se poden constituír son os previstos na normativa de contratación administrativa. – Se esixida a constitución de garantía, e producidos os desperfectos no pavimento ou instalacións da vía pública, aquela non fose suficiente para cubrir os custos de reparación dos danos efectuados, o titular da licenza ou os obrigados ao pagamento quedarán suxeitos ao reintegro total dos gastos de reconstrucción e reparación e ao seu depósito previo ou reparar os prexuízos causados. – Do mesmo xeito, cando non se esixa a constitución de fianza porque se presume que pola natureza do aproveitamento non se producirán desperfectos no pavimetno ou instalacións da vía pública, será de aplicación o previsto no artigo no parágrafo primeiro do artigo 7.6 desta ordenanza. ARTIGO 8.–INFRACCIÓNS E SANCIÓNS. En todo o relativo ás infraccións tributarias así como das sancións que as mesmas correspondan en cada caso, estarase ao disposto nos artigos 178 e seguintes da Lei xeral tributaria. DISPOSICIÓN DERROGATORIA. Unha vez que entre en vigor esta ordenanza, queda automáticamente derrogada a seguinte: – Ordenanza reguladora da taxa por ocupación dos terreos de uso público con valos, puntais, asnelos, andamios e outras instalacións análogas; publicada no BOP n.º 297, do 29/12/1998. DISPOSICIÓN FINAL. A presente ordenanza, aprobada polo Pleno na sesión celebrada o día 12 de xullo de 2012 e entrará en vigor o día seguinte ao da publicación da súa aprobación definitiva no BOP, permanecendo en vigor ata a súa modificación ou derrogación expresa.” Contra o presente acordo poderá interporse polos interesados recurso contencioso- administrativo perante a Sala do Contencioso- Administrativo do Tribunal Superior de Xustiza de Galicia, no prazo de dous meses contados desde o seguinte ao de publicación deste anuncio, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa. Porto do Son, 5 de setembro de 2012. O alcalde-presidente Asdo. José Luis Oujo Pouso